Deň daňovej slobody v roku 2008 vo svete (česky)
**Deň daňovej slobody** je pomyselná hranica, ktorá rozdeľuje rok do dvoch období. V prvom zarábajú daňovníci na pokrytie výdavkov vlády a ostatných inštitúcií štátu. Až o peniazoch, ktoré zarábajú počnúc dňom daňovej slobody (vrátane), rozhodujú slobodne sami. 

Koncept dňa daňovej slobody vytvoril floridský podnikateľ Dallas Hostetler už v roku 1948, neexistuje však jednotná metodika jeho výpočtu. Kým v Spojených štátoch sa deň daňovej slobody vypočíta ako podiel všetkých daní na celkových príjmoch obyvateľov, na Slovensku sa každoročne vypočítava ako podiel celkových konsolidovaných výdavkov verejného sektora na hrubom domácom produkte.

Význam dňa daňovej slobody
--------------------------

Prečo je dôležité, kto rozhoduje, ako sa vyprodukované bohatstvo použije? Pretože záleží na motivácii. Aj keby politici a štátni úradníci využívali získané peniaze len na to, čo ľudia naozaj chcú, vždy s nimi podľa niektorých názorov budú plytvať. Nemajú údajne motiváciu správať sa ekonomicky - utrácajú cudzie peniaze za tovar a služby pre ľudí, ktorých potrebujú len raz za niekoľko rokov pre svoje znovuzvolenia. Preto sa podľa tohto názoru nestarajú o to, aby nakupované produkty boli v čo najlepšej kvalite a za čo najnižšie ceny. Keď nakupuje občan sám a za svoje, znáša náklady svojich zlých rozhodnutí. Keď rozhoduje politík alebo úradník, náklady na jeho plytvanie údajne nesieme všetci.

Slovensko
---------

Deň daňovej slobody na Slovensku zverejňuje Nadácia F. A. Hayeka :

| Rok | Deň | Zaťaženie občanov na Slovensku |
| --- | --- | --- |
| 1999 | 4. jún |  |
| 2000 | 9. jún |  |
| 2001 | 4. jún |  |
| 2002 | 4. jún |  |
| 2003 | 4. jún |  |
| 2004 | 3. jún |  |
| 2005 | 7. jún |  |
| 2006 | 1. jún | 41,4%  |
| 2007 | 25. máj | 39,6%  |
| 2008 | 22. máj | 38,80%  |
| 2009 | 3. jún | 41,5%  |
| 2010 | 7. jún | 42,3%  |
| 2011 | 3. jún | 41,98%  |
| 2012 | 1. jún | 41,68%  |
| 2013 | 3. jún | 41,71%  |
| 2014 | 2. jún | 41,38%  |
| 2015 | 3. jún |  |
| 2016 | 3. jún |  |
| 2017 | 5. jún |  |
| 2018 | 25. máj |  |
| 2019 | 27. máj |  |
| 2020 | 1. júl |  |
| 2021 | 9. júl |  |
| 2022 | n/a\* |  |

\* n/a - pre daný rok nebol deň daňovej slobody určený

### Kontroverzie

Podľa alternatívneho výpočtu navrhnutého Ľudovítom Ódorom v roku 2003 bol deň daňovej slobody 13. mája a v roku 2004 bol 6. mája.

Referencie
----------

1. ↑  The Tax Foundation
2. ↑   *The Tax Foundation* [online]. [Cit. 2008-11-18]. Dostupné online. Archivované 2006-04-23 z originálu.
3. ↑  Nadácia F. A. Hayeka[nefunkčný odkaz]
4. ↑
5. ↑
6. ↑
7. ↑
8. ↑   *Archivovaná kópia* [online]. [Cit. 2010-08-20]. Dostupné online. Archivované 2010-08-09 z originálu.
9. ↑   *Archivovaná kópia* [online]. [Cit. 2011-06-24]. Dostupné online. Archivované 2011-11-17 z originálu.
10. ↑   *Archivovaná kópia* [online]. [Cit. 2014-09-16]. Dostupné online. Archivované 2014-06-01 z originálu.
11. ↑   *Archivovaná kópia* [online]. [Cit. 2014-09-16]. Dostupné online. Archivované 2013-07-01 z originálu.
12. ↑
13. ↑  ÚČTOVNÍK. *Deň daňovej slobody od roku 1999 po súčasnosť* [online]. Opýtaj sa účtovníka, 2021-07-11, [cit. 2023-06-11]. Dostupné online.
14. ↑  ÓDOR, Ľudovít. *Skutočný deň daňovej slobody (jún 2005)* [online]. Bratislava: Ministerstvo financií SR, 2015, rev. 2007-06-27. Dostupné online. Archivované 2008-04-24 z originálu.
15. ↑  ÓDOR, Ľudovít. *Skutočný deň daňovej slobody* [online]. Bratislava: Ministerstvo financií SR, 2005, [cit. 2023-06-11]. Dostupné online.

Zdroj
-----

*Tento článok je čiastočný alebo úplný preklad článku Den daňové svobody na českej Wikipédii.*